User:Wallner/Gitte Villesen

Gitte Villesen

Gitte Villesen er kendt for sine værker, som med udgangspunkt i foto- og video-dokumentargenren lader en komme helt tæt på mennesker og kulturer, der ofte er langt fra ens egen virkelighed. Værkerne opstår ud fra en meget konkret og virkelighedsnær interesse, og den personlige fortælling og selvfremstilling kommer derfor også i centrum i Gitte Villesens kunst. I sine videoer og installationer tegner hun portrætter af almindelige mennesker, der alle viser sig ikke at være så almindelige endda. Gitte Villesens portrætter bliver til i et tæt samarbejde med den portrætterede. Hun opsøger og filmer sine hovedpersoner i deres trygge, hjemlige omgivelser, og deltager selv på videoerne med bl.a. kommentarer og spørgsmål. Værkerne afspejler i den åbenhjertige dialog netop den fortrolighed og intimitet, det skaber mellem de involverede parter, at Villesen selv fører kameraet og deltager i fortællingen frem for at instruere den. I Villesens værker styrer den portrætterede fortællingen om sit liv og sine erfaringer - og i sidste ende vælger vedkommende også, hvordan han eller hun vil fremstille sig selv foran kameraet og beskueren. Villesens værker viserat selv de mest banale handlinger afslører sider af vores identitet, og ikke mindst at hverdagens ritualer og gøremål gennemsyres af følelser, erindringer, der overskrider det